MLSZ központ - Nem ért továbbjutást a Chelsea elleni EL-bravúr a Vidinek
2018. december. 13., 21:23 |
Az angolok sokat támadtak, és a 30. percben Willian húszméteres szabadrúgásgóljával megszerezték a vezetést. Nem kellett sokat várni a fehérváriak válaszára: két perc múlva Huszti Szabolcs szögletét Ethan Ampadu fejelte saját kapujába. A 42. percben közel volt a második hazai találat is, amikor Scepovic lekészített labdáját Loic Nego bombázta kapura, ám Willy Caballero nagyot védett.
A Chelsea veretlenül, 16 ponttal végzett a négyes élén a kilencpontos BATE-t megelőzve. A Vidi hét, a PAOK három ponttal zárt. A magyar csapat akkor jutott volna a kieséses szakaszba, ha több pontot szerez a zárókörben, mint a BATE, de mivel a rivális győzött Szalonikiben, a még nagyobb bravúr is kevés lett volna a továbbjutáshoz.
MOL Vidi FC-Chelsea FC (angol) 2-2 (1-1)
MOL Vidi FC: Kovácsik - Fiola, Juhász R., Vinícius, Stopira - Nego, Hadzic (Pátkai, 85.), Nikolov - Huszti (Hodzic, 81.), Milanov (Kovács I., 81.) - M. Scepovic